CELEX: 62009CO0217
Language: lt
Date: 2010-12-17 00:00:00
Title: 2010 m. gruodžio 17 d. Teisingumo Teismo (septintoji kolegija) nutartis. # Maurizio Polisseni prieš Azienda Sanitaria Locale nº 14 VCO ir Antonio Giuliano. # Prašymas priimti prejudicinį sprendimą: Tribunale amministrativo regionale per il Piemonte - Italija. # Procedūros reglamento 104 straipsnio 3 dalies pirma pastraipa - SESV 49 straipsnis - Įsisteigimo laisvė - Visuomenės sveikata - Vaistinės - Artumas - Gyventojų aprūpinimas vaistais - Licencija vykdyti veiklą - Vaistinių teritorinis pasiskirstymas - Apribojimų, pagrįstų demografinio tankumo kriterijumi, nustatymas - Minimalus atstumas tarp vaistinių. # Byla C-217/09.

2010 m. gruodžio 17 d. Teisingumo Teismo (septintoji kolegija) nutartis Polisseni prieš Azienda Sanitaria Locale Nr. 14 VCO ir Giuliano
      (Byla C‑217/09)
      „Procedūros reglamento 104 straipsnio 3 dalies pirma pastraipa – SESV 49 straipsnis – Įsisteigimo laisvė – Visuomenės sveikata – Vaistinės – Artumas – Gyventojų aprūpinimas vaistais – Licencija vykdyti veiklą – Vaistinių teritorinis pasiskirstymas – Apribojimų, pagrįstų demografinio tankumo kriterijumi, nustatymas – Minimalus atstumas tarp vaistinių“
      Įsisteigimo laisvė – Apribojimai – Nacionalinės teisės aktai, pagal kuriuos norint konkrečioje vietovėje įsteigti vaistinę ir perkelti vaistinės vietą reikia
         gauti išankstinį administracinį leidimą (SESV 49 straipsnis) (žr. 33–34 punktus ir rezoliucinės dalies 1–2 punktus)
      
      Dalykas
      
         Prašymas priimti prejudicinį sprendimą – 
               Tribunale Amministrativo Regionale del Piemonte 
               – EB 43, 152 ir 153 straipsnių aiškinimas – Naujų vaistinių atidarymas – Nacionalinės teisės aktai, pagal kuriuos leidimas
                  perkelti vaistinės vietą suteikiamas tik su sąlyga, kad bus laikomasi minimalaus atstumo tarp vaistinių reikalavimo.
               
            Rezoliucinė dalis
      
         
                  1.
               
               
                  
               
               
                  	SESV 49 straipsnį reikia aiškinti taip, kad pagal jį iš esmės nedraudžiami nacionalinės teisės aktai, kaip antai nagrinėjami
                     pagrindinėje byloje, kuriuose numatyti tokie vaistinių steigimo ribojimai:
                  
               
            –        iš principo kiekvienoje vaistinių zonoje gali būti įsteigta tik po vieną vaistinę 4 000 arba 5 000 gyventojų ir
      –        kiekviena vaistinė turi būti steigiama laikantis mažiausio atstumo nuo jau esančių vaistinių, kuris paprastai yra 200 metrų.
      
         
                  2.
               
               
                  
               
               
                  	Tačiau pagal SESV 49 straipsnį draudžiami tokie nacionalinės teisės aktai tiek, kiek taikant pagrindines 4 000 arba 5 000
                     gyventojų ir 200 metrų taisykles kiekvienoje geografinėje zonoje, turinčioje tam tikrų demografinių ypatumų, sudaroma kliūčių
                     įsteigti pakankamai vaistinių, kad būtų užtikrintos tinkamos farmacinės paslaugos, o tai turi patikrinti nacionalinis teismas.